

בס"ד

**מצות פדיון הבן**

סוגיא :

1. עיין בפרשיה הראשונה המוזכרת במצוה זו .

א. מהו ההקשר בו נמצאת מצות הפדיון , האם בסמיכות לה ישנן מצוות נוספות ? מהן ?

ב.מהכרותך את מצוות הפדיון ודרך עשיתה אילו פרטים אינם מוזכרים בשמות י"ג ?

2. עיין בפרשיה שבספר במדבר שבה מדובר על מצוות הפדיון.

א.מהו ההקשר בו נמצאת מצוה זו ?

ב.רשום את כל הדינים המתחדשים במצוות הפדיון אותם לא ראית בפרשיה שבספר שמות .

ג. האם לפי הפרשיה בספר שמות בלבד ישנו מקום לפדות ילד שלא חיי שלושים יום ? נמק!

ספר החינוך מצוה שצ"ב

"לפדות בכור אדם,כלומר שמצוה על כל איש מישראל שיפדה מן הכהן בנו שהוא בכור לאימו הישראלית,שנאמר "אך פדה תפדה את בכור אדם" ומצאנו במקום אחר שתלה הכתוב הבכורה בפטר רחם,שנאמר בסדר "בא אל פרעה" כל בכור פטר כל רחם בבני ישראל באדם ובבהמה לי הוא ופירוש פטר רחם ,פתיחת הרחם כלומר שהיה ראשון לפתוח את רחם אימו"

1. אילו שני מימדים במצות הפדיון מופיעים בדברי החינוך . אילו פסוקים משתייכים לאיזה מימד ?
2. במידה והאב ובנו לא נפדו והאב רוצה לפדות את בנו אולם בנו ג"כ רוצה לפדות את עצמו , כיצד יש לנהוג

נסה לתמוך תשובתך בבחינת שני המימדים הקיימים במצוה .

1. הרמ"א סימן ת"ע-ב' באו"ח כותב שכל עוד הבן קטן על אביו לצום בערב פסח ( תענית בכורות )

לאור התבוננותך בכתובים מאיזו פרשיה לקוח דין זה ? נמק!

1. הגמרא לקראת סוף הדיון במצוות פדיון מבהירה שאם יש לאדם 5 נשים וכולם ילדו

בכורות הרי יש לפדות את חמשת הילדים , שואלת הגמרא פשיטא הרי הדבר תלוי

בפטר רחם ? עונה הגמ' היינו חושבים שנלמד בכור בכור מנחלה . . . קמ"ל שלא .

מה היתה הו"א שנלמד זה מזה ( במילים אחרות האם ישנו מימד במצוות הפדיון שלאורו

היה מקום לדמות

בכור של פדיון לבכור נחלה ) מה המימד ומהו ציר ההשוואה ?

1. הרמ"א ביו"ד ש"ה – י'. אומר שאין אפשרות לפדות ע"י שליח ( וכן לא בי"ד ) .

הגר"א שם : כ"ז הוא תמוה דלא מבעי ע"י שליח (שאפשר לפדות)דשלוחו של אדם כמותו אלא דאף אחר יכול לפדות אפילו בלא דעתו של האב . . שאינו אלא חוב בעלמא שהרי הכהן גובה ממשועבדים.

ישנו מנהג בירושלים שמי שנולד ואביו מת ולא פדאו תולים עליו תליון לזכרון ע"מ

שיזכור לפדות עצמו כאשר יגדל .

כיצד יכול הרמ"א לדייק בסוגיא כדבריו ? מה ניתן להסיק מפסקו של הרמ"א באשר

לתפיסתו את דין הפדיון ?

כיצד ניתן להבין את שיטתו של הגר"א החולק על הרמ"א לגבי המימד הדומננטי במצוות

הפדיון ?

**מצות לימוד תורה לבנו**

עיין בשני הפסוקים ( ולמדתם אותם את בניכם , ולמדתם אותם ושמרתם לעשותם )

איזה מהם מתייחס ללימוד האב את הבן איזה ללימוד עצמי ?

מדוע אי-אפשר היה ללמוד רק מהפס' הראשון ( גם את חובת הלימוד העצמי ) שהרי אם אדם לא ילמד את עצמו כיצד ילמד את בנו ?

אב הלומד תורה כדי שבנו ידע תורה אך הוא כשלעצמו לא מתעניין בקיומה של תורה , האם מקיים מצוה ? איזו?

עיין בפטור האשה , מהו הלימוד ממנו מתחייב האב ללמוד תורה ( לעצמו ) [ דברים ה' או דברים י"א ]

מהם שתי הבחינות בלימוד תורה של יהודי ? איזה מהם יותר דומיננטי לדעתך ?

מהכרותך את ברכות התורה איזו ברכה מכוונת כלפי כל תכלית בלימוד התורה של האדם ?

עיין ברמב"ם הלכות ת"ת פרק א'

נסה לזהות את שתי בחינות הלימוד בדבריו .

כיצד הייתי מנסח אתה את ההלכה הראשונה בהלכות ת"ת ? מה אומר לך הסידור של הרמב"ם לגבי חשיבות לימוד התורה בשביל ללמד לעומת הלימוד העצמי ?

1. נשים ועבדים וקטנים פטורים מתלמוד תורה אבל קטן אביו חייב ללמדו תורה שנאמר ולמדתם אותם את בניכם לדבר בם ואין האשה חייבת ללמד את בנה שכל החייב ללמוד חייב ללמד:

(ג') וחייב לשכור מלמד לבנו ללמדו ואינו חייב ללמד בן חבירו אלא בחנם מי שלא למדו אביו חייב ללמד את עצמו כשיכיר שנאמר ולמדתם אותם ושמרתם לעשותם וכן אתה מוצא בכל מקום שהתלמוד קודם למעשה מפני שהתלמוד מביא לידי מעשה ואין המעשה מביא לידי תלמוד:

ישנה הלכה תמוהה ברמב"ם לגבי אפשרות שנשים תלמדנה תורה ותקבלנה שכר אולם מי שמלמד את בתו תורה כאילו למדה תפלות

(יג) אשה שלמדה תורה יש לה שכר אבל אינו כשכר האיש מפני שלא נצטוית וכל העושה דבר שאינו מצווה עליו לעשותו אין שכרו כשכר המצווה שעשה אלא פחות ממנו ואע"פ שיש לה שכר צוו חכמים שלא ילמד אדם את בתו תורה מפני שרוב הנשים אין דעתם מכוונת להתלמד אלא הן מוציאות דברי תורה לדברי הבאי לפי עניות דעתן אמרו חכמים כל המלמד את בתו תורה כאילו למדה תפלות במה דברים אמורים בתורה שבעל פה אבל תורה שבכתב לא ילמד אותה לכתחלה ואם למדה אינו כמלמדה תפלות:

האם בת שלומדת מעצמה תורה הרי היא כאילו לומדת תיפלות ?

כיצד שתי הבחינות הקיימות בלימוד תורה יכולות להסביר את הסתירה הפנימית הקיימת בהלכה הנ"ל ?

השו"ע או"ח מ"ז –י"ד פוסק שנשים מברכות ברכות התורה

נשאלת השאלה כיצד יאמרו "אשר קדשנו " לאור הבחנתך בשתי הבחינות של לימוד תורה האם קיימת לדעתך תשובה ? מהי ?